|  |  |
| --- | --- |
| Prvi.jpg  |   22. јун 2015. **6/15**  |
|  |  |

|  |
| --- |
| **јун 2015. године** |
| САОПШТЕЊЕ ЗА МЕДИЈЕ |

**Мање корисника социјалне заштите у 2014. за 13,0%**

Укупан број корисника социјалне заштите у 2014. години износио је 198 971 и мањи је за 13,0% у односу на 2013. годину. Евидентна су умањења у обје категорије корисника социјалне заштите. Број малољетних корисника умањен је за 17,2%, а број пунољетних за 11,0%. Највећи број малољетних корисника био је старости између седам и 14 година, док је пунољетних корисника највише било у старосној групи од 46 до 59 година.

У 2014. години пружен је мањи број облика и услуга социјалне заштите за 1,3% у односу на 2013. годину. Број пружених облика и услуга за малољетне кориснике умањен је за 3,4%, док је за пунољетне кориснике умањен за 0,5%. У току 2014. године под старатељством је било 1 457 лица, од чега 470 малољетних и 987 пунољетних лица. У 159 хранитељских породица било је смјештено 213 малољетних лица, док је у 132 хранитељске породице било смјештено 147 пунољетних лица. Током 2014. године у Републици Српској усвојено је четворо дјеце.

У 2014. години евидентирано је пет установа социјалне заштите за дјецу и омладину и 25 установа за одрасла инвалидна и старија лица. Број корисника у установама за дјецу и омладину износио је 557 и већи је за 4,7% у односу на 2013. годину, док је број корисника у установама за одрасла инвалидна и старија лица порастао за 21,9%, и износио је 1 583 корисника.

**Број ријешених кривичних пријава у порасту, оптужених и осуђених мање**

Број ријешених кривичних пријава поднијетих против пунољетних учинилаца, у тужилаштвима у Републици Српској, у 2014. години у односу на 2013. већи је за 13,8%. Број оптужених мањи је за 0,7%, а осуђених за 1,3% у односу на 2013. годину, чиме је настављен тренд опадања броја оптужених и осуђених. Најчешће изречене кривичне санкције за пунољетне учиниоце, у односу на укупан број, као и претходних година, биле су условне осуде, од којих највише условна затворска казна 56,6%.

Новчана казна је изречена за 21,8%, а затворска за 16,7% учинилаца кривичних дјела. Од укупног броја осуђених пунољетних учинилаца 92,7% су мушкарци. Највише осуђених је старосне доби од 30 до 39 година са учешћем од 23,3% у односу на укупан број осуђених мушкараца и жена. Кривична дјела против имовине и даље су најбројнија. Од укупног броја оптужених 37,0% оптужница односило се на неко од кривичних дјела против имовине, а код осуђених пунољетних учинилаца у 37,1% случајева радило се о кривичним дјелима имовинске природе.

Када је ријеч о малољетним учиниоцима, у 2014. години, ријешено је 18,3% више поднесених извјештаја о почињењу кривичних дјела, него годину раније. Донесене су 42 правоснажне одлуке о завшеним кривичним поступцима, а изречена је 41 кривична санкција. Казна малољетничког затвора изречена је у 2,4% случајева, а у осталим случајевима изречене су васпитне мјере, од којих најчешће мјера појачаног надзора са учешћем од 61,0%.

 **Просјечна нето плата у мају 832 КМ**

**Највиша просјечна нето плата у подручју *Финансијске дјелатности и дјелатности осигурања* 1 259 КМ, најнижа у подручју *Грађевинарство* 508 КМ**

Просјечна мјесечна нето платазапослених у Републици Српској,исплаћена у мају 2015. године износи832 КМ, а просјечна мјесечна бруто плата 1 341 КМ.

У односу на мај 2014. године, просјечна нето плата исплаћена у мају 2015. реално је већа за 2,5%, док је у односу на април 2015. године мања реално за 0,4%.

До смањења просјечне нето плате у мају 2015. године у односу на април 2015. године дошло је углавном због мањег броја плаћених прековремених часова рада у подручјима дјелатности Прерађивачка индустрија и Вађење руда и камена, а која запошљавају значајан број радника.

Посматрано по подручјима, у мају 2015. године, највиша просјечна нето плата исплаћена је у подручју *Финансијске дјелатности и дјелатности осигурања* и износи 1 259 КМ. Са друге стране, најнижа просјечна плата у мају 2015. исплаћена је у подручју *Грађевинарство* 508 КМ.

У мају 2015. године, у односу на април 2015. године, највећи номинални раст нето плате забиљежен је у подручјима *Остале услужне дјелатности* 4,4%, *Пословање некретнинама* 3,6% и *Дјелатности пружања смјештаја, припреме и послуживања хране, хотелијерство и угоститељство* 2,2%.

Смањење плате, у номиналном износу, забиљежено је у подручјима *Стручне, научне и техничке дјелатности* 8,9%, *Грађевинарство* 3,8% и *Вађење руда и камена 2*,3%.

 км



Графикон 1. Просјечнe нето платe запослених по мјесецима

**Мјесечна инфлација у мају 2015. године 0,0%**

**Годишња инфлација (V 2015/V 2014) -0,8%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у мају 2015. године у односу на претходни мјесец, у просјеку су остале непромијењене, док су на годишњем нивоу ниже за 0,8%.

Од 12 главних одјељака производа и услуга, више цијене забиљежене су у шест, ниже цијене у пет, док су цијене у једном одјељку, у просјеку, остале на истом нивоу.

Највећи раст забиљежен је у одјељку *Превоз* (1,8%) усљед виших цијена у групи горива и мазива (3,9%). Више цијене забиљежене су и одјељку *Алкохолна пића и дуван* (0,6%) највише због повећања цијена алкохолних пића (3,5%), те у одјељку Образовање (0,6%), *Здравство* (0,3%), *Ресторани и хотели* (0,3%), док се благи раст цијена односи на одјељак *Остала добра и услуге* (0,1%).

У одјељку *Комуникације* цијене су, у просјеку, остале исте.

Најниже цијене у мају забиљежене су одјељку *Храна и безалкохолна пића* (0,9%) највише због нижих (сезонских) цијена у групи свјеже поврће (9,9%), затим у групи безалкохолна пића (0,4%), те у групама свјеже месо и млијеко и млијечни производи (0,3%). Ниже цијене забиљежене су и у одјељку *Одјећа и обућа* (0,6%) усљед сезонских снижења, као и у удјељку *Становање* (0,4%) усљед нижих цијена у групи чврста горива (1,2%) и гас у боцама (1,4%). Благи пад цијена забиљежен је у одјељцима *Намјештај и покућство* (0,2%) и *Рекреација и култура* (0,1%)*.*

**Календарски прилагођена индустријска производња (V 2015/V 2014.) већа 8,2%**

**Десезонирана индустријска производња (V 2015/IV 2015.) већа 4,1%**

**Број запослених у индустрији (V 2015/V 2014.) већи 2,2%**

**Календарски прилагођена индустријска производња** у мају 2015. године у поређењу са мајем 2014. већа је за 8,2%. У подручју *Вађења руда и камена* остварен је раст од 41,9%, у *Прерађивачкој* индустрији раст од 5,4% и у подручју *Производња и снабдијевање електричном енергијом, гасом, паром и климатизацији* раст од 2,3%. Посматрано према главним индустријским групама по основу економске намјене производа, производња интермедијарних производа у мају 2015. године у поређењу са мајем 2014, већа је за 22,5%, трајних производа за широку потрошњу за 21,2% и енергије за 7,5%, док је производња нетрајних производа за широку потрошњу мања за 1,2% и капиталних производа за 7,7%.

**Десезонирана индустријска производња** у мају 2015. године у поређењу са априлом 2015. већа је за 4,1%. У *Прерађивачкој* индустрији остварен је раст од 9,0% и у подручју *Вађења руда и камена* раст од 7,7%, док је у подручју *Производња и снабдијевање електричном енергијом, гасом, паром и климатизацији* забиљежен пад од 5,7%. Посматрано према главним индустријским групама по основу економске намјене производа, производња капиталних производа у мају 2015. године у поређењу са априлом 2015, већа је за 9,3%, интермедијарних производа за 6,0%, енергије за 5,2% и трајних производа за широку потрошњу за 2,4%, док је производња нетрајних производа за широку потрошњу мања за 3,6%

**Број запослених у индустрији** у мају 2015. године у односу на исти мјесец прошле године већи је за 2,2%, у односу на просјечан мјесечни број запослених у 2014. години за 1,8% и у односу на април 2015. године за 0,9%. Број запослених у индустрији у периоду јануар - мај 2015. године, у односу на исти период прошле године, већи је за 1,3%. У истом периоду у подручју *Производња и снабдијевање електричном енергијом, гасом, паром и климатизацији* остварен је раст од 5,1%, у подручју *Вађење руда и камена* раст од 3,1% и у подручју *Прерађивачка индустрија* раст од 0,5%.



Графикон 2. Индекси индустријске производње, мај 2011 – мај 2015. (∅2010=100)

**Покривеност увоза извозом (у периоду I-V 2015.) 58,1%**

У мају 2015. године остварен је извоз у вриједности 207 милиона КМ и увоз у вриједности од 392 милиона КМ.

У оквиру укупно остварене робне размјене Републике Српске са иностранством у мају ове године, проценат покривености увоза извозом износио је 52,8%. Проценат покривености увоза извозом за првих пет мјесеци текуће године износио је 58,1%.

У периоду јануар - мај 2015. остварен је извоз у вриједности од 998 милиона КМ, што је за 5,6% мање у односу на исти период претходне године. Увоз је, у истом периоду, износио милијарду и 719 милиона КМ, што је за 8,5% мање у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - мај 2015. године, највише се извозило у Италију и то у вриједности од 191 милион КМ, односно 19,1%, те у Србију 132 милиона КМ, односно 13,2% од укупног оствареног извоза. У истом периоду, највише се увозило из Србије и то у вриједности од 292 милиона КМ, односно 17,0% и из Русије, у вриједности од 236 милиона КМ, односно 13,8% од укупно оствареног увоза.

Посматрано по групама производа, у периоду јануар - мај 2015. године, највеће учешће у извозу остварују вјештачки корунд, алуминијум оксид и алуминијум хидроксид са укупном вриједношћу од 62 милиона КМ, што износи 6,2% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 220 милиона КМ, што износи 12,8% од укупног увоза.

хиљ. КМ

2014

2015

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика социјалне заштите**Сузана Адамовићsuzana.adamovic@rzs.rs.ba**Статистика криминалитета**Вања Вилипићvanja.vilipic@rzs.rs.ba |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Биљана ТешићBiljana.tesic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељењаИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |